Rīgā, 2023. gada 29. septembrī

**LĒMUMS Nr. 39/1-1**

**Par sabiedriskā pasūtījuma vadlīniju “Sabiedrisko elektronisko plašsaziņas līdzekļu sabiedriskā pasūtījuma vadlīnijas 2023.-2025. gadam un uzdevumi plāna sagatavošanai 2024. gadam” apstiprināšanu**

Pamatojoties uz Sabiedrisko elektronisko plašsaziņas līdzekļu pārvaldības likuma 10. pantā noteikto sabiedriskā pasūtījuma izstrādes un uzraudzības kārtību, 11. pantā paredzēto sabiedriskā pasūtījuma gada plāna izstrādes, satura un īstenošanas kārtību, VSIA “Latvijas Radio” vidēja termiņa darbības stratēģiju 2019.-2023. gadam un VSIA “Latvijas Televīzija” vidēja termiņa darbības stratēģiju 2020.-2023. gadam, Sabiedrisko elektronisko plašsaziņas līdzekļu padome (turpmāk – Padome)

**nolemj**:

1. Apstiprināt sabiedriskā pasūtījuma vadlīnijas “Sabiedrisko elektronisko plašsaziņas līdzekļu sabiedriskā pasūtījuma vadlīnijas 2023.-2025. gadam un uzdevumi plāna sagatavošanai 2024. gadam” šim lēmumam pievienotajā redakcijā.
2. Informēt par šo lēmumu VSIA “Latvijas Televīzija” un VSIA “Latvijas Radio”.
3. Uzdot VSIA “Latvijas Televīzija” un VSIA “Latvijas Radio” Padomē iesniegt sabiedriskā pasūtījuma plānu 2024. gadam atbilstoši nolikumā “Sabiedriskā pasūtījuma izstrādes, uzskaites un izpildes uzraudzības kārtības nolikums” noteiktajam.
4. Atbildīgie Padomes locekļi par šī lēmuma izpildes kontroli ir Sanita Upleja-Jegermane un Jānis Eglītis.

Lēmums (bez pielikumiem) sagatavots elektroniski uz 1 (vienas) lapas.

*Lēmuma pielikumā: Sabiedriskā pasūtījuma vadlīnijas “Sabiedrisko elektronisko plašsaziņas līdzekļu sabiedriskā pasūtījuma vadlīnijas 2023.-2025. gadam un uzdevumi plāna sagatavošanai 2024. gadam” uz 39 (trīsdesmit deviņām) lapām.*

**Padomes priekšsēdētājs (*paraksts*)\* Jānis Siksnis**

\*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU